KORRALDUS

Valga	22. september 2022 nr 357

Valga Vallavalitsuse vallahooldusteenistuse
põhimäärus

Kohaliku omavalitsuse korralduse seaduse § 30 lõike 1 punkti 3 alusel annab Valga Vallavalitsus korralduse:

1.	Üldsätted
1.1.	Valga Vallavalitsuse vallahooldusteenistus (edaspidi teenistus) on Valga Vallavalitsuse (edaspidi vallavalitsus) struktuuriüksus.
1.2.	Teenistuse tegevust finantseeritakse Valga valla eelarvest.
1.3.	Teenistus juhindub oma töös Eesti Vabariigi seadustest, Valga valla põhimäärusest, käesolevast põhimäärusest ja muudest õigusaktidest. 
1.4.	Teenistuse teenistujate koosseisu ja palgajuhendi kinnitab Valga Vallavolikogu (edaspidi vallavolikogu).

2.	Teenistuse ülesanded
2.1.	Teenistuse põhiülesanneteks on Valga valla üldise heakorra tagamine ning järelevalve teostamine põhiülesannete täitmiseks ja teeregistri pidamine, avalikult kasutatavate haljasalade, parkide, rajatiste heakorra tagamine, kriisireguleerimisalase tegevuse korraldamine Valga valla haldusterritooriumil. 

2.2.	Põhiülesannete täitmiseks korraldab teenistus:
2.2.1.	heakorra valdkonnas: 
2.2.2.1.	heakorrastus- ja koristustööd ning korrashoiu Valga valla haldusterritooriumil;
2.2.2.2.	sildade, truupide ja sadevete äravoolusüsteemide korrashoiu;
2.2.2.3.	haljasalade, parkide ja mänguväljakute korrashoiu;
2.2.2.4.	veekogude korrashoiu;
2.2.2.5.	hulkuvate loomade püüdmise;
2.2.2.6.	jäätmehoolduse valla territooriumil; 
2.2.2.7.	muude väiksemahuliste remonttööde teostamise Valga valla haldusterritooriumil.

2.2.2.	liikluse ja teede valdkond:
2.2.2.1.	peab teeregistrit;
2.2.2.2.	teede ja tänavate teehoiu (teetööde kavandamine, teede ehitamine ja uuendamine, teede hooldus) korraldamine ja vastavate lubade väljastamine;
2.2.2.3.	teede, tänavate ja sildade tehnilise seisukorra jälgimine ning ekspertiisi tellimine;
2.2.2.4.	liikluse, parkimise ja transpordi korraldamine;
2.2.2.5.	liikluskomisjoni töö juhtimine;
2.2.2.6.	peab valla omandis või valduses olevate sõidukite arvestust ning korraldab sõidukite kasutamist; 
2.2.2.7.	teede ja tänavate sulgemise otsustamine ning kaevelubade väljastamine, teede ja tänavate sulgemise maksu kogumise korraldamine; 
2.2.2.8. järelevalve teostamine liiklusseaduse nõuete täitmise üle, mille kohtuväliseks menetlejaks on seadusega määratud vallavalitsus. 

2.2.3.	haljastuse valdkond:
2.2.3.1.	valla haljasalade rajamine ja kujundamine ning nende ehituse, remondi, hoolduse, projektide, plaanide, kavandite koostamine, teostuse korraldamine, juhendamine ja järelevalve;
2.2.3.2.	raielubade väljastamine, kõrghaljastuse hooldus ja järelevalve;
2.2.3.3.	pideva kontrolli teostamine haljasalade tehnilise seisukorra üle ja puuduste kõrvaldamise organiseerimine;
2.2.3.4.	ettekirjutuste koostamine korrarikkumiste lõpetamiseks oma valdkonnas.

2.2.4.		kriisireguleerimise valdkond: 
2.2.4.1.	valla kriisikomisjoni töö korraldamine; 
2.2.4.2.	hädaolukorraplaani (HOLP) täitmine ning selle esitamine vastavatele asutustele; 
2.2.4.3.	elutähtsate teenuste osutajate (ETO) kaardistamine ning kriisivalmiduse tagamiseks kokkulepete sõlmimise korraldamine; 
2.2.4.4.	kriisialase informatsiooni kogumine, edastamine ning vajadusel avalikustamine; 
2.2.4.5.	erinevate kriiside lahendamiseks vajalike muude toimingute teostamine ning teiste organisatsioonide, asutustega koostöö tegemine. 

2.3.	Teenistus täidab lisaks põhiülesannetele teisi talle pandud ülesandeid.

3.	Teenistuse õigused
3.1.	Teenistusel on õigus:
3.1.1.	teha vallavalitsusele ettepanekuid teenistuse ülesannete täitmiseks vajalike õigusaktide vastuvõtmiseks ning valmistada ette nende aktide eelnõud;
3.1.2.	teha koostööd teiste asutuste ja organisatsioonide ning muude isikutega käesolevast põhimäärusest tulenevate ülesannete täitmiseks;
3.1.3.	saada teistelt vallavalitsuse struktuuriüksustelt ja vallavalitsuse hallatavatelt asutustelt teenistuse haldusalas olevate küsimuste lahendamiseks informatsiooni ja muud vajalikku materjali;
3.1.4.	osaleda vallavalitsuse ja selle struktuuriüksuste komisjonide töös oma pädevusse kuuluvate küsimuste arutamisel;
3.1.5.	esindada vallavalitsust suhetes juriidiliste ja füüsiliste isikutega vallavanema poolt volitatud pädevuse ulatuses;
3.1.6.	kontrollida valla teede, tänavate, sildade, truupide, sadevete äravoolusüsteemide tehnilist seisukorda ning korraldada nende aastaringset hooldust, jooksvat ja kapitaalset remonti;
3.1.7.	kontrollida haljasalade, parkide ja veekogude seisukorda ning korraldada nende hooldus, remont ja uute objektide rajamine;
3.1.8.	menetleda väärtegusid teenistuse pädevusse kuuluvates küsimustes seadusega sätestatud juhtudel;
3.1.9.	teha oma pädevuse piires kohustuslikke ettekirjutusi ja rakendada sanktsioone; 
3.1.10.	esitada vallavalitsusele ettepanekuid teenistuse eelarveliste vahendite planeerimiseks jooksva aasta eelarves. 
3.2.	Teenistuse ametnikel on õigus anda üksikaktidena korraldusi.

4.	Teenistuse kohustused
4.1.	Teenistus on kohustatud:
4.1.1.	osalema valla arengukava koostamisel;
4.1.2.	osalema valla eelarve koostamisel; 
4.1.3.	täitma temale pandud ülesanded tähtaegselt ja kvaliteetselt;
4.1.4.	kasutama tema kasutuses olevat vara ja vahendeid otstarbekalt ning heaperemehelikult;
4.1.5.	edastama teistele struktuuriüksustele nende ülesannete täitmiseks vajalikku informatsiooni;
4.1.6.	tegema koostööd vallavalitsuse hallatavate asutuste ja teiste struktuuriüksustega käesolevast põhimäärusest tulenevate ülesannete täitmiseks.

5.	Teenistuse juhtimine
5.1.	Teenistuse tööd planeerib ja juhib vallahoolduse valdkonda kureeriv asevallavanem, kes: 
5.1.1.	tagab käesolevas põhimääruses sätestatud ülesannete täitmise ja esindab teenistust nende täitmisel või annab selle ülesandeks teenistuse teenistujatele;
5.1.2.	otsustab teenistusele eraldatud eelarveliste vahendite kasutamise ja tagab nende sihipärase kasutamise, vastutab vahendite sihtotstarbelise ning täpse kasutamise eest;
5.1.3.	esitab vallavanemale ettepanekuid teenistuse teenistujate koosseisu ja teenistuskohustuste kohta; 
5.1.4.	esitab vallavanemale ettepanekuid teenistuse teenistujatele lisatasu maksmiseks, distsiplinaarkaristuste määramiseks, ergutuste kohaldamiseks ja tulemuspalga maksmiseks;
5.1.5.	esitab riigihangete komisjoni esimehele hiljemalt iga aasta 1. oktoobriks valla hankeplaani koostamiseks informatsiooni teenistuses järgmisel kalendriaastal planeeritavate hangete kohta; 
5.1.6.	on vastutavaks isikuks valla hankekorras teenistuse hangete korral või määrab selleks teise vastutava isiku. Osaleb sõlmitud hankelepingute täitmise järelevalves ja järelevalve tulemusena peetavate läbirääkimiste/vaidluste lahendamisel.
5.1.7.	esitab vallakantseleile hiljemalt 20. jaanuariks teenistuse teenistujate puhkuste ajakava; 
5.1.8.	kooskõlastab teenistuse teenistujate teenistuslähetused ja täienduskoolitused;
5.1.9.	koostab teenistuse alaeelarve projekti;
5.1.10.	allkirjastab teenistuses koostatud dokumendid, kui allkirjastamise õigust pole antud vallavalitsuse või vallavolikogu õigusaktiga teenistuse ametnikule; 
5.1.11.	annab vallavalitsusele aru teenistuse tegevusest;
5.1.12.	korraldab teenistuse valitsemisel oleva vallavara valdamist, kasutamist ja käsutamist vallavolikogu ja vallavalitsuse poolt kehtestatud korras;
5.1.13.	annab teenistuse tegevusvaldkondadega seotud vallavalitsuse hallatavate asutuste juhtidele juhiseid ja korraldusi;
5.1.14.	tegutseb teenistuse nimel erivolitusteta, esindab teenistust kõigis riigi- ja omavalitsusasutustes vastavalt Valga valla põhimäärusele;
5.1.15.	korraldab muude vallavolikogu ja vallavalitsuse poolt teenistusele pandud ülesannete täitmist;
5.1.16.	vastutab oma ametijuhendis, käesolevas põhimääruses sätestatud ja vallavolikogu ning vallavalitsuse poolt teenistusele seaduse alusel pandud ülesannete õigeaegse, täpse ja õiguspärase täitmise eest.

6.	Rakendussätted
6.1.	Valga Vallavalitsuse 3. veebruari 2021 korraldus nr 43 „Valga Vallavalitsuse vallavara- ja hooldusteenistuse põhimäärus“ tunnistatakse kehtetuks.
6.2.	Korraldust rakendatakse 1. septembrist 2022. 
6.3.           Korraldus jõustub selle teatavakstegemisest. 

/allkirjastatud digitaalselt/
	/allkirjastatud digitaalselt/
Monika Rogenbaum
vallavanem	Diana Asi
vallasekretär

Ärakirjad:	vallahooldusteenistuse teenistujad
		kommunikatsioonijuht